stanford-oval/wikipedia huggingface dataset:
คะเนเดียนชีลด์

| คะเนเดียนชีลด์ แนวชั้นหิน: Precambrian     ฟา>     โพรเทอโรโซอิก     อาร์เคียน  เฮด.      |
| --- | --- |
ชนิด: หินฐานทวีป
หน่วยของ: หินฐานธรณีอเมริกาเหนือ
หน่วยย่อย: ที่สูงลอเรนเชีย คาซาน
พื้นที่: 8,000,000 กม.2
สถานที่
พิกัด: 52°00′N 71°00′W﻿ / ﻿52.000°N 71.000°W﻿ / 52.000; -71.000
ภูมิภาค: อเมริกาเหนือ
ประเทศ: แคนาดา สหรัฐ กรีนแลนด์
 คะเนเดียนชีลด์เป็นพื้นที่กว้างของหินพรีแคมเบรียน (ตามภาพเป็นเฉดสีแดง) ที่ล้อมรอบอ่าวฮัดสัน พื้นที่นี้ครอบคลุมพื้นที่ทางตะวันออก ตะวันออกเฉียงเหนือ และตะวันออกกลางของแคนาดา และทางตะวันตกเฉียงเหนือตอนบนของสหรัฐ
คะเนเดียนชีลด์ (อังกฤษ: Canadian Shield) หรือเรียกอีกอย่างว่า ลอเรนเชียนชีลด์ (Laurentian Shield) หรือ ที่ราบสูงลอเรนเชีย (Laurentian Plateau) เป็นหินฐานทวีปซึ่งเป็นพื้นที่ขนาดใหญ่ของหินแปรที่ระดับขั้นการแปรระดับสูงในยุคพรีแคมเบรียน ก่อให้เกิดหินฐานธรณีอเมริกาเหนือ (North American Craton หรือ Laurentia) ซึ่งเป็นแกนทางธรณีวิทยาโบราณของทวีปอเมริกาเหนือ ธารน้ำแข็งได้ทำให้พื้นที่นี้เหลือเพียงชั้นดินบาง ๆ เท่านั้น ซึ่งมักมองเห็นชั้นหินดานที่เกิดจากภูเขาไฟในอดีตที่มีประวัติศาสตร์อันยาวนาน
สี่ยอดสิ่งประดิษฐ์

สี่ยอดสิ่งประดิษฐ์ (อังกฤษ: Four Great Inventions; จีนตัวย่อ: 四大发明; จีนตัวเต็ม: 四大發明) เป็นสิ่งประดิษฐ์สำคัญที่ปรากฏในประวัติศาสตร์ แสดงถึงวิทยาศาสตร์และเทคโนโลยีของจีน ได้แก่ เข็มทิศ (指南针), ดินปืน (火药), กระดาษ (造纸术), และการพิมพ์ (活字印刷术)
เข็มทิศ

เข็มทิศ การประดิษฐ์ทางวิทยาศาสตร์ที่มีคุณค่าที่สุดและเก่าแก่ที่สุดสิ่งหนึ่งของจีน คือ เข็มแม่เหล็ก สมัยแรกคนจีนใช้เข็มแม่เหล็กไปติดไว้บนรถ สร้างรถชี้ทิศ เพื่อใช้ในการสงครามหรือใช้เป็นเครื่องมือหาทิศทางเวลาอยู่ในป่าลึกหรือภูเขา จากหลักฐานที่บันทึกเป็นลายลักษณ์อักษร ชาวจีนรู้จักใช้เข็มทิศหน้าปัดกลมเพื่อเดินเรือเมื่อศตวรรษที่ 12 นั่นคือในขณะนั้น จูยี่ เป็นชาวมณฑลเจ้อเจียง ได้เขียนบันทึกชื่อผิงโจวเข่อถาน บันทึกไว้ว่า ในคืนแรม ทหารเรือได้ใช้เข็มทิศหน้าปัดกลมจำแนกทิศทาง ต่อมา เจิ้งเหอ ได้เริ่มเดินทางตั้งแต่ปีค.ศ. 1405 เดินทางไปถึงอาหรับและแอฟริกาตะวันออก ไปกลับเจ็ดครั้ง รวมเวลาได้ 28 ปี เราจะเห็นได้ว่าหากไม่มีเข็มทิศแล้ว การเดินทางในมหาสมุทรระยะไกลเช่นนี้ย่อมไม่สำเร็จแน่ ชาวอิตาเลียนใช้เข็มทิศในศตวรรษที่ 14 จีนจึงใช้เข็มทิศเร็วกว่าอิตาลีอย่างน้อยสองศตวรรษ และหากอ้างอิงถึง ทรรศะของนักประวัติศาสตร์ ชาวตะวันตกได้นำเข็มทิศหน้าปัดกลมไปจากจีนนั่นเอง แต่อย่างไรก็ดีเข็มทิศทั้งสองชนิดนี้ยังไม่ได้ถูกใช้เพื่อในการเดินทาง  แต่จะใช้ในพิธีกรรมหรือการทำนาย  จนกระทั่งคริสต์ศตวรรษที่ 3 - 6 จึงมีการพัฒนาเข็มทิศเพื่อใช้บอกทิศทาง
ดินปืน

ดินปืนเป็นหนึ่งในสิ่งประดิษฐ์อันยิ่งใหญ่ของจีนอีกเช่นกัน หลักฐานของจีนมีอยู่ว่า การประดิษฐ์ดินปืนนั้นสืบเนื่องมาจาก ในป่าลึกทางตะวันตกของจีนมีผีป่าน่ากลัว ชื่อซันเซา ผู้ใดพบก็จะมีอาการจับไข้ หากนำไม้ใผ่มาตัดเป็นข้อปล้องโยนเข้าไปในกองไฟ จะเกิดเสียงดังเปรี้ยงปร้าง ซันเซาก็จะตกใจหนีไป คืนส่งท้ายปีเก่าของจีนจึงนิยมจุดประทัดเพื่อขับไล่ผีซันเซานี่เอง ภายหลังมีการนำเอาดินประสิวและกำมะถันมาห่อรวมกันในกระดาษทำให้เป็นประทัด นั่นคือการเริ่มต้นใช้ดินปืน ส่วนประกอบสำคัญของดินปืน คือ ดินประสิว กำมะถัน และผงถ่าน สมัยซ้องมีการนำดินปืนมาประดิษฐ์อาวุธยุทโธปกรณ์ โดยเฉพาะสมัยซ้องใต้มีการนำมาใช้มากขึ้นไปอีก เกี่ยวกับการประดิษฐ์ดินปืน และทำกระดาษนี้ มีตำราเล่มหนึ่งบันทึกเรื่องเหล่านี้เอาไว้ เช่น ปลายสมัยราชวงศ์หมิง ซ่งอิ้งซิง ได้เขียนตำรา เทียนกงไคอู้ บรรยายการวิเคราะห์อุตสาหกรรมเคมีสมัยจีนโบราณทั้งมีภาพประกอบ นับว่าเป็นหนังสือที่มีคุณค่ามาก
กระดาษ

กระดาษ วัฒนธรรมและงานของมนุษย์เจริญขึ้น มีผลมาจากการพิมพ์ก้าวหน้า การพิมพ์ต้องใช้กระดาษ ดังนั้นการผลิตและการใช้กระดาษจึงมีประโยชน์ต่อวัฒนธรรมมนุษย์มาก ชาวจีนจึงภูมิใจมากที่ตนเป็นผู้ค้นพบวิธีทำกระดาษ แต่เดิมนั้น ชาวจีนเขียนหนังสือลงบนแผ่นไม้ไผ่ ต่อมาในสมัยราชวงศ์ฉินและฮั่น ผู้คนเริ่มพากันมีความเห็นว่าการเขียนบนแผ่นไม้นั้นไม่สะดวก ผู้คนจึงเปลี่ยนมาเขียนลงบนผ้าไหมแทน แต่ว่าผ้าไหมแพงมาก ต่อมาสมัยฮั่นตะวันออก ไช่หลุน ค้นพบวิธีนำเปลือกไม้ เศษผ้า มาทำกระดาษ จักรพรรดิฮั่นเหอตี้โปรดมาก ผู้คนทั่วโลกได้ใช้กระดาษของเขา เราจึงเรียกชื่อกระดาษนี้ว่า กระดาษไช่หลุน
การพิมพ์

การพิมพ์ ด้านเทคนิคการพิมพ์ จีนได้รับยกย่องว่าเป็นผู้คิดค้น แต่เดิมตำราของจีนต้องคัดลอกด้วยลายมือ ต่อมา มหาอุปราชเฝิงเต้าสั่งให้ราชวิทยาลัยกว่อจื่อเจี้ยนจัดพิมพ์คัมภีร์ 9 เล่ม นับเป็นการพิมพ์หนังสือจำนวนมากเป็นครั้งแรกของรัฐบาล พอเริ่มมีการพิมพ์จากรัฐบาล ทางเอกชนและบรรดาร้านหนังสือต่างก็พิมพ์หนังสือของตนเองออกมาบ้าง ตำราต่างๆ จึงเผยแพร่ออกไปได้มากและกว้างขวางกว่าเดิม และเป็นการเรียงพิมพ์ ทำให้สามารถผลิตหนังสือได้เร็วและมากกว่าเดิมหลายเท่า เครื่องพิมพ์แบบเรียงพิมพ์ที่ปี้เซิงประดิษฐ์ขึ้น ใช้แผ่นดินเหนียวเผาแกะเป็นตัวพิมพ์ ต่างจากปัจจุบันตรงที่ปัจจุบันเป็นตะกั่วเท่านั้น เครื่องพิมพ์ของ โยฮัน กูเตนเบิร์ก ที่ประดิษฐ์ได้เมื่อปี ค.ศ. 1450 นั้น ช้ากว่าของจีนถึง 400 ปีเศษทีเดียว การพิมพ์ ศตวรรษที่ 7 มีการพบข้อความเกี่ยวกับศาสนาพุทธบนแท่นพิมพ์ไม้ ประมาณศตวรรษที่10 มีการพิมพ์หนังสือประเภทวรรณคดี สมัยซ้องนี้มีการเรียงพิมพ์ตัวอักษรอยู่ทั่วไป และยังมีการเข้าเล่มหนังสืออีกด้วย
ภาพวาดเข็มทิศที่ใช้บนเรือสมัยราชวงศ์หมิง
ปืนใหญ่สำหรับถือด้วยมือ ถ่ายจากพิพิธภัณซ่านซี่ มลฑลซีอาน ทำจากสำริด สมัยราชวงศ์หยวน ค.ศ.1271 - ค.ศ. 1368
กระดาษที่ทำจากพืชตะกูลป่าน มักใช้สำหรับห่อของไม่นิยมใช้เขียน ถูกจัดแสดงในพิพิธภัณส่านซี เมืองซีอาน มณฑลส่านซี  ถูกขุดค้นพบจากสุสานจักรพรรดิฮั่นอู่ตี้ สมัยราชวงศ์ฮั่น (140 ก่อนคริสตกาล-87 ก่อนคริสตกาล)
พระสุภูติกราบทูลอาราธนาพระโคตมพุทธเจ้าแสดงวัชรปรัชญาปารมิตาสูตร ภาพจากม้วนหนังสือวัชรปรัชญาปารมิตาสูตรที่พบในถ้ำตุ้นหวง ประเทศจีน
ไนซ์ ทู มีท ยู

| ไนซ์ ทู มีท ยู Nice 2 Meet U |
| --- | --- |
ปั้นจั่น เชน แจ๊ค เต้  งานสตาร์เอนเตอร์เทนเมนต์อวอร์ดส 2007
ข้อมูลพื้นฐาน
รู้จักในชื่อ: N2MU
ที่เกิด: กรุงเทพมหานคร ประเทศไทย
แนวเพลง: ป็อป ที-ป็อป​
ช่วงปี: 2550 - 2553
ค่ายเพลง: ร็อกสกิน ในเครือ อาร์เอส เมโลดิก้า ในเครือ อาร์เอส อาร์เอส มิวสิค
อดีตสมาชิก: กวิน อิ่มอโนทัย (ปั้นจั่น) พงศ์ธร วนะเกียรติกุล (เต้) ธนา ลิมปยารยะ (เชน) รุจิกร มั่งมี (ข้าวโอ๊ต) จารุพงศ์ กล้วยไม้งาม (แจ๊ค)
ไนซ์ ทู มีท ยู (อังกฤษ: Nice 2 Meet U) เป็นกลุ่มบอยแบนด์ ศิลปินไทย แนวเพลงป็อป สังกัดค่ายร็อคสกิน ในเครือ อาร์เอส ประกอบด้วยสมาชิก 4 คน (เชน)​ ธนา ลิมปยารยะ, (แจ๊ค)​ จารุพงศ์ กล้วยไม้งาม, (ปั้นจั่น)​ กวิน อิ่มอโนทัย และ (เต้)​ พงศ์ธร วนะเกียรติกุล
ประวัติ

ไนซ์ ทู มีท ยู มีผลงานอัลบั้มชุดแรกคือ Nice 2 Meet U มีเพลงดังคือ ใจเกเร และ LOVE การันตี และออกผลงานอัลบั้มที่ 2 More​ มีเพลงดังอย่าง คนดื้อดึง และ อิจฉา
ในเดือนพฤษภาคม 2551 (แจ๊ค)​ จารุพงศ์ กล้วยไม้งาม ขอถอนตัวออกจาก Nice 2 Meet U เหตุเพราะมีปัญหาทางด้านการเรียน สมาชิกในวงจึงได้ร่วมกันทำผลงานอัลบั้มที่3ขึ้นมาซึ่งเป็นอัลบั้มพิเศษรวมเพลงดังของทางวง และได้เพิ่งเพลง Friendship Forever ด้วย อีกเพลงหนึ่ง เพื่อเป็นการแสดงความคิดถึงแด่แจ็คซึ่งได้ออกจากวงไปนั่นเอง อัลบั้มนี้เปิดตัวในเดือนกันยายน พ.ศ. 2551
และเมื่อประมาณเดือนมกราคม 2552 ก็ได้มีสมาชิกคนใหม่ นั่นคือ (ข้าวโอ๊ต)​ รุจิกร มั่งมี ซึ่งได้ร่วมทำผลงานเพลงอัลบั้มล่าสุด ที่มีชื่อว่า Peek-A-Boo!​ เปิดตัวด้วยเพลง มีฟอร์ม และ คนเหงาเขาทำกัน อัลบั้มนี้ออกวางจำหน่ายอย่างเป็นทางการช่วงเดือนกุมภาพันธ์ พ.ศ. 2552 มีเพลงดังคือ มีฟอร์ม และ คนเหงาเขาทำกัน
ในปี2558วงไนซ์ทูมีทยูที่นำทีมโดย เชน ธนา, แจ๊ค Blackjack, ปั้นจั่น และ เต้ ได้โผล่มาเซอร์ไพรซ์กลางงาน อมาโด้รีแบรนอ ของ เชน ธนา
ปัจจุบัน ปั้นจั่น ยังอยู่ในวงการบันเทิง หันมาเป็นพิธีกรนักแสดง ข้าวโอ๊ต หันมาเป็นมาสเตอร์เชฟไทยแลนด์ เต้ กับ เชน ทำธุรกิจส่วนตัว แจ๊ค ยังอยู่ในวงการบันเทิง เป็นนักร้องนักแสดง
สมาชิก

| ชื่อเล่น | ประวัต​ิแนะนำ |
| --- | --- |
ปั้นจั่น:  ชื่อจริง: กวิน อิ่มอโนทัย​  วันเกิด: 9 สิงหาคม พ.ศ. 2529 (38 ปี)​   ตำแหน่ง​วง: ร้องหลัก​ ร้องเสริม​  ระยะเวลา: 2550-2553,​ 2558,2567
เต้:  ชื่อจริง: พงศ์ธร วนะเกียรติกุล​  วันเกิด: 8 เมษายน พ.ศ. 2530 (37 ปี)  ตำแหน่ง​วง: ร้องหลัก​ ร้องเสริม​ ร้องสนับสนุน​  ระยะเวลา: 2550-2553,​ 2558  พี่น้อง: กรรณิการ์ วนะเกียรติกุล​
เชน:  ชื่อจริง: ธนา ลิมปยารยะ  วันเกิด: 21 กรกฎาคม พ.ศ. 2530 (37 ปี)  ตำแหน่ง​วง: ร้องนำ​ ร้องหลัก​ ร้องเสริม  ระยะเวลา: 2550-2553,​ 2558,2567
ข้าวโอ๊ต:  ชื่อจริง: รุจิกร มั่งมี วันเกิด: 3 มิถุนายน พ.ศ. 2533 (34 ปี)  ตำแหน่ง​วง: ร้องหลัก​ ร้องเสริม  ระยะเวลา: 2552-2553
สมาชิก > อดีตสมาชิก

| ชื่อเล่น | ประวัต​ิแนะนำ |
| --- | --- |
แจ๊ค:  ชื่อจริง: จารุพงศ์ กล้วยไม้งาม​  วันเกิด: 20 มกราคม พ.ศ. 2530 (37 ปี)​   ตำแหน่ง​วง: ร้องนำ​ ร้องหลัก​ ​  ระยะเวลา: 2550-2551,​ 2558,2567
มิวสิควีดีโอ

| ปี พ> ศ. | เพลง | นักร้อง | สมาชิก |
| --- | --- | --- | --- |
| 2549 | รู้ตัวช้า | โจ-ป๊อป | เต้ |
| 2549 | เปลี่ยนกันไหม | โฟร์-มด​ | เชน |
ผลงานเพลง > อัลบั้ม Nice 2 Meet U

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Nice 2 Meet U  ประเภท: ซีดี/วีซีดี  ปี: 2550  สังกัด: ร็อกสกิน:  ใจเกเร  Love การันตี  เรื่องแฟนเก่า  ไม่มีใคร (แทนที่เธอ)  Pretty Girl  Move (จูนหัวใจให้ตรงกัน)
อัลบั้ม ชื่อ: More  ประเภท: ซีดี/วีซีดี  ปี: 2551  สังกัด: เมโลดิก้า:  คนดื้อดึง  อิจฉา  เพื่อนกัน...ไม่ตลอดไป  ยืม  ยินดีที่รู้จัก (Bonus Track)  ขอบคุณที่รักกัน (Bonus Track)
อัลบั้ม พิเศษ ชื่อ: Special Album  ประเภท: ซีดี/วีซีดี  ปี: 2551  สังกัด: อาร์เอส มิวสิค:  Friendship Forever  ใจเกเร  Love การันตี  คนดื้อดึง  อิจฉา  เพื่อนกัน...ไม่ตลอดไป  ยินดีที่รู้จัก (Bonus Track)  ขอบคุณที่รักกัน (Bonus Track)
อัลบั้ม ชื่อ: Peek-A-Boo!  ประเภท: ซีดี/วีซีดี  ปี: 2552  สังกัด: อาร์เอส มิวสิค:  มีฟอร์ม  คนเหงาเขาทำกัน  ช่วงใจง่าย  คิดลึก...นึกว่ารัก  เผลอตัว...ไม่เผลอใจ  เริ่มต้นด้วยร้าย ลงท้ายด้วยรัก  ปาฏิหาริย์  สายลม  ใจไม่เอาไหน  เพื่อนจำเป็น
ผลงานละคร > ละครโทรทัศน์

| ปี พ> ศ. | ไทย ไตเติ้ล | ไตเติ้ล | รับบท | คู่กับ | ผลิตโดย | ออกอากาศ | สมาชิก |
| --- | --- | --- | --- | --- | --- | --- | --- |
| 2568 | 'รักสลับลาย | '  |   () |  |  | ช่อง 31วัน |  |
2568:
ผลงานละคร > ละครชุด

| ปี พ> ศ. | ไทย ไตเติ้ล | ไตเติ้ล | รับบท | คู่กับ | ผลิตโดย | ออกอากาศ | สมาชิก |
| --- | --- | --- | --- | --- | --- | --- | --- |
| 25 | ' | '  |   () |  |  | ช่อง 3 |  |
25:
ผลงานละคร > ละครซิทคอม

| ปี พ> ศ. | ไทย ไตเติ้ล | ไตเติ้ล | รับบท | คู่กับ | ผลิตโดย | ออกอากาศ | สมาชิก |
| --- | --- | --- | --- | --- | --- | --- | --- |
| 25 |   |   | () |  |  |  |  |
ผลงานพิธีกร

| ปี พ> ศ. | รายการ | ไตเติ้ล | คู่กับ | ผลิตโดย | ออกอากาศ | สมาชิก |
| --- | --- | --- | --- | --- | --- | --- |
| 2554 | ทูไนท์ ไลฟ์ | 2 Nite Live | ทองภูมิ สิริพิพัฒน์   พุทธิลักษณ์ เชื้อสุวรรณ   บริวัตร อยู่โต | RS | ทุกคืนวันเสาร์และวันอาทิตย์ในเวลา 00.40-01.55 น. ทางช่อง 5 (พฤษภาคม 2553 - มิถุนายน 2554) | กวิน อิ่มอโนทัย |
| 2565 | เซ็กซี่ มาม่า ไทยแลนด์ | Sexy Mama Thailand เฟ้นหาไอคอนตัวแม่ |  | กันตนา โมชั่น พิคเจอร์ส | ทุกวันเสาร์ เวลา 18.20 น. ทางช่อง 3, YouTube:Kantana Group (29 มกราคม-23 เมษายน 2565) | กวิน อิ่มอโนทัย |
รางวัล

Most Popular New Boys Band of 2007 from Seventeen Magazines Thai edition (2550)
แอลัน เชียเรอร์

| 0 | 1 | 2 | 3 |
| --- | --- | --- | --- |
 แอลัน เชียเรอร์
ข้อมูลส่วนตัว
ชื่อเต็ม:  แอลัน เชียเรอร์
วันเกิด:   (1970-08-13) 13 สิงหาคม ค.ศ. 1970 (54 ปี)
สถานที่เกิด:  นิวคาสเซิลอะพอนไทน์ อังกฤษ
ส่วนสูง:  1.79 เมตร (5 ฟุต 10 นิ้ว)
| สมญานาม | ฮอตชอต, บิกอัล |  |  |
ตำแหน่ง:  กองหน้า
ข้อมูลสโมสร
สโมสรปัจจุบัน:  นิวคาสเซิล
สโมสรเยาวชน
0000–1986:  Wallsend Boys Club
1986–1988:  เซาแทมป์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 1988–1992 |  เซาแทมป์ตัน |  118 |  (23) |
| 1992–1996 |  แบล็กเบิร์น โรเวอส์ |  138 |  (112) |
| 1996–2006 |  นิวคาสเซิลยูไนเต็ด |  303 |  (148) |
| รวม |   |  559 |  (283) |
ทีมชาติ
| 1990–1992 |  อังกฤษ U21 |  11 |  (13) |
| 1992 |  อังกฤษ B |  1 |  (0) |
| 1992–2000 |  อังกฤษ |  63 |  (30) |
จัดการทีม
2009:  นิวคาสเซิล
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
แอลัน เชียเรอร์ (อังกฤษ: Alan Shearer) เกิดวันที่ 13 สิงหาคม ค.ศ. 1970 เป็นนักฟุตบอลระดับตำนานคนหนึ่งของวงการฟุตบอลอังกฤษ รวมถึงการก้าวขึ้นไปเป็นกัปตันทีมชาติ "ทรีไลออนส์" โดย "บิ๊กอัล" เกิดในเมืองนิวคาสเซิล แต่ทีมที่เขาเริ่มต้นอาชีพนักฟุตบอลก็คือ เซาแทมป์ตัน เนื่องจากถูก "สาลิกาดง" ปฏิเสธที่จะเซ็นสัญญาด้วย แต่กับเซาแทมป์ตัน เขาสามารถสร้างชื่อได้ตั้งแต่นักแรกที่ลงสนามทันที ด้วยการยิงแฮตทริก ทำให้แบล็กเบิร์นโรเวอร์ส คว้าตัวเขาไปร่วมทีม และสามารถที่จะคว้าแชมป์พรีเมียร์ลีก กับทาง "กุหลาบไฟ" ได้สำเร็จ ซึ่งเป็นแชมป์แรกและแชมป์เดียวในชีวิตการค้าแข้งของแอลัน เชียเรอร์
ต่อมาด้วยค่าตัว 15 ล้านปอนด์ ทำให้เชียเรอร์ได้กลับมาเล่นในถิ่นเซนต์เจมส์พาร์ก และก็ค้าแข้งอยู่ทีมนิวคาสเซิลยูไนเต็ดเป็นเวลาเกือบสิบปี  และก็ทำลายสถิติยิงประตูตลอดกาลของแจ็กกี มิลเบิร์น รวมถึงเป็นอดีตผู้ครองตำแหน่งยิงประตูมากที่สุดในศึกพรีเมียรลีก อยู่ในปัจจุบันอีกด้วย ในส่วนของทีมชาติอังกฤษ ที่เขาเคยก้าวขึ้นไปทำหน้าที่กัปตันทีมนั้น เชียเรอร์ลงเล่นให้ทีมชาติ 63 นัด ยิงไป 30 ประตู ปัจจุบันเชียเรอร์ว่างงาน หลังจากดำรงตำแหน่งผู้จัดการทีมนิวคาสเซิลยูไนเต็ด ในวันที่ 1 เมษายน ค.ศ. 2009
เชียเรอร์ เดอะ แม็กพาย > 1998

ฤดูกาล 1998 - 1999 ของทั้งเชียเรอร์ และนิวคาสเซิ่ล ก็ยังบอบช้ำไม่ต่างจากฤดูกาลที่พึ่งผ่านพ้นมา ดัลกลิชถูกปลดออกจากตำแหน่งอย่างไม่มีใครคาดคิด หลังเริ่มฤดูกาลไปได้เพียง 3 นัดเท่านั้น และสิ่งที่มาแทน คือความรู้สึกหรูหราไฮโซที่ได้ รืด คึลลิต อดีตดาวเตะระดับโลกชาวดัชต์ และอดีตผู้จัดการทีมเชลซีมาเป็นผู้จัดการทีม
สมัยคึลลิตคุมเชลซี เขาขึ้นชื่อในเรื่องเทคนิคดี และแฟนนิวคาสเซิ่ลก็ตื้นเต้นกับคำว่า "เซ็กซี่ฟุตบอล" แต่ผลลัพธ์คือ อีกหนึ่งฤดูกาลที่หน้าผิดหวัง นิวคาสเซิ่ลจบฤดูกาลโดยไม่ติดท็อปเท็นเป็นปีที่สองติดต่อกัน และแอลัน เชียเรอร์เป็นดาวซัลโวที่ 21 ประตู
ในเอฟเอ คัพ นิวคาสเซิ่ลหมายมั่นปั้นมือจะทำให้ดีขึ้น และพวกเขาก็ไปถึงนัดชิงได้อีกครั้ง หลังเชียเรอร์ช่วยยิง 2 ประตู เขี่ยสเปอร์ตกรอบ พาทีมไปเจอแมนเชสเตอร์ยูไนเต็ด ที่กำลังไล่ล่าแชมป์ลีก แชมเอฟเอคัพ และ แชมเปียนส์ ลีก ในนัดชิง หลายคนคาดว่า ปิศาจแดงจะพุ่งความสนใจไปที่นัดชิงแชมเปียนส์ ลีก กับบาเยิร์น มิวนิก ในอีกไม่กี่วันหลังจากนั้นมากกว่า แต่พวกเขาก็เหมือนอาร์เซนอล แข็งแกร่งเกินกว่าทีมเราจะข้ามไปคว้าถ้วยแชมป์ได้ นิวคาสเซิ่ลแพ้ 2-0 เชียเรอร์และพวก คงต้องรอต่อไปสำหรับถ้วยใบนี้ หลังพลาดนัดชิงสองปีติด
เมื่อความฝันของเจ้าของเสื้อหมายเลข 9 ไม่เป็นไปอย่างที่เขาวางแผนไว้ ก็มีข่าวลือออกมาว่า ทั้งเชลซี, ลิเวอร์พูล, อาร์เซนอล และ บาร์เซโลนา ต่างให้ความสนใจที่จะดึงตัวเชียเรอร์ไปร่วมทีม แต่เขาก็ยังคงซื่อตรงต่อสโมสรเหมือนเช่นเคย และต่อสัญญากับทีมไปอีก 5 ปี ทำให้เชียเรอร์จะอยู่กับสโมสรไปจนถึงอายุนำหน้าด้วยเลข 3
อย่างไรก็ตามความดีใจที่เชียเรอร์ต่อสัญญา กลับตามมาด้วยความหดหู่ เริ่มแรกเขาได้ใบแดงในนัดเปิดสนามปี 1999-2000 ที่เราเจอกับแอสตันวิลลาในบ้าน และเมื่อเวลาผ่านไป เรื่อยมาจนถึงเดือนกันยายน เมื่อนิวคาสเซิ่ลเจอคู่แค้นอย่างซันเดอร์แลนด์ ตอนนั้นอันดับของทีมเราฝังรากอยู่ที่ตอนท้ายของตาราง
ในนัดนี้ เชียเรอร์รู้สึกราวถูกทิ้งให้ยืนอยู่กลางสายฝนอย่างแท้จริง เมื่อเขาถูกดร็อปจากเกมดาร์บี้ เป็นครั้งแรกในชีวิตค้าแข้ง การตัดสินใจครั้งนี้ของผู้จัดการทีม ทำให้คลื่นแฟนบอลช็อกไปตามๆ กัน ทั้งบิ๊ก อัล, โรเบิร์ต ลี และ ดันแคน เฟอร์กูสัน กองหน้าที่คึลลิตซื้อมาเอง จากเอฟเวอร์ตันในราคา 8 ล้านปอนด์ ต่างก็ถูกดร็อปด้วยกันทั้งสิ้น หลังคึลลิตไม่ยอมรับฟังคำขอร้องของพวกเขา ที่ให้ร็อบ ลี กลับไปเป็นมิดฟิลด์ในชุดใหญ่ดังเดิม คำตอบชัดเจนสำหรับลี คึลลิตส่งเขาไปฝึกกับทีมเยาวชน และยึดเสื้อหมายเลข 7 คืนจากเขา และนี่ทำให้เชียเรอร์ ซึ่งเป็นเพื่อนสนิทกับลีไม่พอใจมาก จนนำมาสู่การแตกหักระหว่างเขา กับคึลลิต
เกมที่สำคัญที่สุดในฤดูกาลของนิวคาสเซิ่ล และทีมต้องเล่นโดยที่นักเตะตัวหลักโดนดร็อป เชียเรอร์ต้องนั่งมองทีมแพ้ 2-1 จากม้านั่งสำรอง ในวันที่ฝนตกพรำและอากาศเย็นเยียบ เย็นวันนั้น...แทบจะกลายเป็นวันที่มืดมิดที่สุดในประวัติศาสตร์สโมสร เชียเรอร์ได้ลงสนามในที่สุดในช่วงท้ายเกม แต่นั่นสายเกินไป และคึลลิตลาออกจากตำแหน่งในเช้าวันต่อมา
บรรดาสื่อสนุกสนานกับการเล่นข่าวและตั้งคำถามว่า จริงหรือไม่ที่เชียเรอร์ใหญ่คับสโมสร? แต่ช่วงพักให้ทีมชาติแข่งขัน ทำให้ทั้งตัวเชียเรอร์และสโมสรเหมือนได้พักหายใจชั่วคราว และเชียเรอร์ก็ทำแฮทริกให้กับทีมชาติอังกฤษในเวมบลีย์
สถิติ > สโมสร

| ระดับสโมสร> ฤดูกาล | ระดับสโมสร> สโมสร | ระดับสโมสร> ลีก | เกมลีก> ลงเล่น | เกมลีก> ประตู | ฟุตบอลถ้วย> ลงเล่น | ฟุตบอลถ้วย> ประตู | ลีกคัพ> ลงเล่น | ลีกคัพ> ประตู | ระดับทวีป> ลงเล่น | ระดับทวีป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| 1987–88 | เซาแทมป์ตัน | ดิวิชันหนึ่ง | 5 | 3 | 0 | 0 | 0 | 0 | - | - | 5 | 3 |
| 1988–89 | เซาแทมป์ตัน | ดิวิชันหนึ่ง | 10 | 0 | 0 | 0 | 0 | 0 | - | - | 10 | 0 |
| 1989–90 | เซาแทมป์ตัน | ดิวิชันหนึ่ง | 26 | 3 | 3 | 0 | 6 | 2 | - | - | 35 | 5 |
| 1990–91 | เซาแทมป์ตัน | ดิวิชันหนึ่ง | 36 | 4 | 4 | 2 | 6 | 6 | - | - | 48 | 14 |
| 1991–92 | เซาแทมป์ตัน | ดิวิชันหนึ่ง | 41 | 13 | 7 | 2 | 6 | 3 | - | - | 60 | 21 |
| สรุปรวม | เซาแทมป์ตัน | ดิวิชันหนึ่ง | 118 | 23 | 14 | 4 | 18 | 11 | 0 | 0 | 158 | 43 |
| 1992–93 | แบล็กเบิร์น | พรีเมียร์ลีก | 21 | 16 | 0 | 0 | 5 | 6 | - | - | 26 | 22 |
| 1993–94 | แบล็กเบิร์น | พรีเมียร์ลีก | 40 | 31 | 4 | 2 | 4 | 1 | - | - | 48 | 34 |
| 1994–95 | แบล็กเบิร์น | พรีเมียร์ลีก | 42 | 34 | 2 | 0 | 3 | 2 | 2 | 1 | 49 | 37 |
| 1995–96 | แบล็กเบิร์น | พรีเมียร์ลีก | 35 | 31 | 2 | 0 | 4 | 5 | 6 | 1 | 48 | 37 |
| สรุปรวม | แบล็กเบิร์น | พรีเมียร์ลีก | 138 | 112 | 8 | 2 | 16 | 14 | 8 | 2 | 171 | 130 |
| 1996–97 | นิวคาสเซิล | พรีเมียร์ลีก | 31 | 25 | 3 | 1 | 1 | 1 | 4 | 1 | 40 | 28 |
| 1997–98 | นิวคาสเซิล | พรีเมียร์ลีก | 17 | 2 | 6 | 5 | 0 | 0 | - | - | 23 | 7 |
| 1998–99 | นิวคาสเซิล | พรีเมียร์ลีก | 30 | 14 | 6 | 5 | 2 | 1 | 2 | 1 | 40 | 21 |
| 1999–2000 | นิวคาสเซิล | พรีเมียร์ลีก | 37 | 23 | 6 | 5 | 1 | 0 | 6 | 2 | 50 | 30 |
| 2000–01 | นิวคาสเซิล | พรีเมียร์ลีก | 19 | 5 | 0 | 0 | 4 | 2 | - | - | 23 | 7 |
| 2001–02 | นิวคาสเซิล | พรีเมียร์ลีก | 37 | 23 | 5 | 2 | 4 | 2 | - | - | 46 | 27 |
| 2002–03 | นิวคาสเซิล | พรีเมียร์ลีก | 35 | 17 | 1 | 1 | 0 | 0 | 12 | 7 | 48 | 25 |
| 2003–04 | นิวคาสเซิล | พรีเมียร์ลีก | 37 | 22 | 2 | 0 | 1 | 0 | 11 | 6 | 51 | 28 |
| 2004–05 | นิวคาสเซิล | พรีเมียร์ลีก | 28 | 7 | 4 | 1 | 1 | 0 | 9 | 11 | 42 | 19 |
| 2005–06 | นิวคาสเซิล | พรีเมียร์ลีก | 32 | 10 | 3 | 1 | 2 | 1 | 4 | 2 | 41 | 14 |
| สรุปรวม | นิวคาสเซิล | พรีเมียร์ลีก | 303 | 148 | 36 | 21 | 16 | 7 | 48 | 30 | 404 | 206 |
| สรุปรวม | สรุปรวม | สรุปรวม | 559 | 283 | 58 | 27 | 50 | 32 | 56 | 32 | 733 | 379 |
สถิติ > ประตูในนามทีมชาติ

| # | Date | Venue | Opponent | Score | Result | Competition |
| --- | --- | --- | --- | --- | --- | --- |
| 1 | 19 กุมภาพันธ์ 1992 | สนามเวมบลีย์, ลอนดอน |  ฝรั่งเศส | 1–0 | 2–0 | นัดกระชับมิตร |
| 2 | 18 พฤศจิกายน 1992 | สนามเวมบลีย์, ลอนดอน |  ตุรกี | 2–0 | 4–0 | ฟุตบอลโลก 1994 รอบคัดเลือก |
| 3 | 17 พฤษภาคม 1994 | สนามเวมบลีย์, ลอนดอน |  กรีซ | 5–0 | 5–0 | นัดกระชับมิตร |
| 4 | 7 กันยายน 1994 | สนามเวมบลีย์, ลอนดอน |  สหรัฐ | 1–0 | 2–0 | นัดกระชับมิตร |
| 5 | 7 กันยายน 1994 | สนามเวมบลีย์, ลอนดอน |  สหรัฐ | 2–0 | 2–0 | นัดกระชับมิตร |
| 6 | 8 มิถุนายน 1996 | สนามเวมบลีย์, ลอนดอน |  สวิตเซอร์แลนด์ | 1–0 | 1–1 | ยูโร 1996 |
| 7 | 15 มิถุนายน 1996 | สนามเวมบลีย์, ลอนดอน |  สกอตแลนด์ | 1–0 | 2–0 | ยูโร 1996 |
| 8 | 18 มิถุนายน 1996 | สนามเวมบลีย์, ลอนดอน |  เนเธอร์แลนด์ | 1–0 | 4–1 | ยูโร 1996 |
| 9 | 18 มิถุนายน 1996 | สนามเวมบลีย์, ลอนดอน |  เนเธอร์แลนด์ | 3–0 | 4–1 | ยูโร 1996 |
| 10 | 26 มิถุนายน 1996 | สนามเวมบลีย์, ลอนดอน |  เยอรมนี | 1–0 | 1–1 | ยูโร 1996 |
| 11 | 1 กันยายน 1996 | Stadionul Republican, คีชีเนา |  มอลโดวา | 3–0 | 3–0 | ฟุตบอลโลก 1998 รอบคัดเลือก |
| 12 | 9 ตุลาคม 1996 | สนามเวมบลีย์, ลอนดอน |  โปแลนด์ | 1–1 | 2–1 | ฟุตบอลโลก 1998 รอบคัดเลือก |
| 13 | 9 ตุลาคม 1996 | สนามเวมบลีย์, ลอนดอน |  โปแลนด์ | 2–1 | 2–1 | ฟุตบอลโลก 1998 รอบคัดเลือก |
| 14 | 30 เมษายน 1997 | สนามเวมบลีย์, ลอนดอน |  จอร์เจีย | 2–0 | 2–0 | ฟุตบอลโลก 1998 รอบคัดเลือก |
| 15 | 31 พฤษภาคม 1997 | Stadion Slaski, Chorzow |  โปแลนด์ | 1–0 | 2–0 | ฟุตบอลโลก 1998 รอบคัดเลือก |
| 16 | 7 มิถุนายน 1997 | Stade de la Mosson, มงเปอลีเย |  ฝรั่งเศส | 1–0 | 1–0 | Tournoi de France |
| 17 | 22 เมษายน 1998 | สนามเวมบลีย์, ลอนดอน |  โปรตุเกส | 1–0 | 3–0 | นัดกระชับมิตร |
| 18 | 22 เมษายน 1998 | สนามเวมบลีย์, ลอนดอน |  โปรตุเกส | 3–0 | 3–0 | นัดกระชับมิตร |
| 19 | 15 มิถุนายน 1998 | Stade Vélodrome, มาร์แซย์ |  ตูนิเซีย | 1–0 | 2–0 | ฟุตบอลโลก 1998 |
| 20 | 30 มิถุนายน 1998 | Stade Geoffroy-Guichard, Saint-Étienne |  อาร์เจนตินา | 1–1 | 2–2 | ฟุตบอลโลก 1998 |
| 21 | 5 กันยายน 1998 | Råsundastadion, สต็อกโฮล์ม |  สวีเดน | 1–0 | 1–2 | ยูโร 2000 รอบคัดเลือก |
| 22 | 14 ตุลาคม 1998 | Stade Josy Barthel, ลักเซมเบิร์ก |  ลักเซมเบิร์ก | 2–0 | 3–0 | ยูโร 2000 รอบคัดเลือก |
| 23 | 28 เมษายน 1999 | Nepstadion, บูดาเปสต์ |  ฮังการี | 1–0 | 1–1 | นัดกระชับมิตร |
| 24 | 9 มิถุนายน 1999 | Balgarska Armia Stadion, โซเฟีย |  บัลแกเรีย | 1–1 | 1–1 | ยูโร 2000 รอบคัดเลือก |
| 25 | 4 กันยายน 1999 | สนามเวมบลีย์, ลอนดอน |  ลักเซมเบิร์ก | 1–0 | 6–0 | ยูโร 2000 รอบคัดเลือก |
| 26 | 4 กันยายน 1999 | สนามเวมบลีย์, ลอนดอน |  ลักเซมเบิร์ก | 2–0 | 6–0 | ยูโร 2000 รอบคัดเลือก |
| 27 | 4 กันยายน 1999 | สนามเวมบลีย์, ลอนดอน |  ลักเซมเบิร์ก | 4–0 | 6–0 | ยูโร 2000 รอบคัดเลือก |
| 28 | 10 ตุลาคม 1999 | สเตเดียมออฟไลต์, ซันเดอร์แลนด์ |  เบลเยียม | 1–0 | 2–1 | นัดกระชับมิตร |
| 29 | 17 มิถุนายน 2000 | Stade du Pays de Charleroi, Charleroi |  เยอรมนี | 1–0 | 1–0 | ยูโร 2000 |
| 30 | 20 มิถุนายน 2000 | Stade du Pays de Charleroi, Charleroi |  โรมาเนีย | 1–1 | 2–3 | ยูโร 2000 |
Source
สถิติ > ผู้จัดการทีม

| สโมสร | ประเทศ | ตั้งแต่ | ถึง | บันทึก> แข่ง | บันทึก> ชนะ | บันทึก> เสมอ | บันทึก> แพ้ | บันทึก> ชนะ % |
| --- | --- | --- | --- | --- | --- | --- | --- | --- |
| นิวคาสเซิล |  | 1 เมษายน 2009 | 2009 | 8 | 1 | 2 | 5 | 12.50 % |
กฤษดา สุโกศล แคลปป์

| กฤษดา สุโกศล แคลปป์ |
| --- | --- |

สารนิเทศภูมิหลัง
ชื่อเกิด: กฤษดา สุโกศล แคลปป์
เกิด: 26 ธันวาคม พ.ศ. 2513 (54 ปี)
คู่สมรส: Melanie Giles
บุตร: 2 คน
ปีที่แสดง: พ.ศ. 2539–ปัจจุบัน
ผลงานเด่น: ภูชิต – 13 เกมสยอง (2549)   จ๊อด – อันธพาล (2555)   อัลฮาวียะลู - ขุนพันธ์ (2559)   หก - ปิดเมืองล่า PATTAYA HEAT (2567)
สุพรรณหงส์: นักแสดงนำชายยอดเยี่ยม  – 13 เกมสยอง (2549) นักแสดงสมทบชายยอดเยี่ยม – ขุนพันธ์ (2559)
ชมรมวิจารณ์บันเทิง: นักแสดงนำชายยอดเยี่ยม – 13 เกมสยอง (2549)
ฐานข้อมูล
IMDb
ThaiFilmDb
กฤษดา สุโกศล แคลปป์ (เกิด 26 ธันวาคม พ.ศ. 2513) ชื่อเล่น น้อย เป็นนักร้องนำวงพรู นักแสดงชาวไทย นอกเหนือจากผลงานการแสดงเขายังเป็นผู้บริหารกิจการโรงแรม เดอะ สยามร่วมกับครอบครัว กมลา สุโกศล หลังห่างหายไปถึงสิบสองปี น้อยก็กลับมาในฐานะศิลปินเดี่ยว โดยได้ศิลปินมาช่วยแต่งเพลงอย่าง บอย โกสิยพงษ์ อภิวัชร์ เอื้อถาวรสุข และ ตรัย ภูมิรัตน
ประวัติและการศึกษา

กฤษดา เป็นลูกครึ่งไทย-อเมริกัน และเป็นน้องชายของสุกี้ กมล สุโกศล แคลปป์ จบปริญญาตรีด้านมานุษยวิทยา จากมหาวิทยาลัยบอสตัน จากนั้นใช้ชีวิตนักแสดงตามเวทีและสถานที่เล็ก ๆ ในนิวยอร์ก เรียนการแสดง เล่นละครเวทีไปด้วยและทำงานเสิร์ฟอาหารไปด้วยอยู่ 3 ปี จึงกลับประเทศไทย จากนั้นก็ได้ฟอร์มวงพรู
มีผลงานการแสดงภาพยนตร์ไทยอย่าง คนกราบหมา (2540) หัวใจทรนง (2547) ทวารยังหวานอยู่ (2547) และ 13 เกมสยอง (2549) ซึ่งจากเรื่องนี้เองทำให้กฤษดาได้รับรางวัลผู้แสดงนำชายยอดเยี่ยม รางวัลภาพยนตร์แห่งชาติ สุพรรณหงส์ ประจำปี 2549
ผลงาน > ภาพยนตร์

คนกราบหมา (พ.ศ. 2540) รับบท โรบิน
หัวใจทรนง (พ.ศ. 2547) รับบท คุณชายแทง
ทวารยังหวานอยู่ (พ.ศ. 2547) รับบท เบ๊
13 เกมสยอง (พ.ศ. 2549) รับบท ภูชิต
ความสุขของกะทิ (พ.ศ. 2552) รับบท น้ากันต์
ณ ขณะรัก (พ.ศ. 2552)
หลวงพี่เท่ง 3 (พ.ศ. 2553) รับบท พระน้อย
อันธพาล (พ.ศ. 2555) รับบท จ๊อด เฮาดี้
โลงจำนำ (พ.ศ. 2556)
Mary is happy, Mary is happy (พ.ศ. 2556)
ลูกทุ่ง ซิกเนเจอร์ (พ.ศ. 2558)
ขุนพันธ์ (พ.ศ. 2559) รับบท อัลฮาวียะลู
แสงกระสือ 2 (พ.ศ. 2566) รับบท น้อย
ขุนพันธ์ 3 (พ.ศ. 2566) รับบท อัลฮาวียะลู
ปิดเมืองล่า Pattaya Heat (พ.ศ. 2567) รับบท หก
ผลงานพิเศษ

น้อย วงพรูได้ร้องเพลง "เหนื่อยใจ" ในอัลบั้ม Ford & Friends Sing Stone อัลบั้มรวมเพลงจากคอนเสิร์ต “Ford & Friends Let’s Sing Stone and 90th’s Memory”  โดยได้คัดเลือกจากบทเพลงดังในอดีตที่ดีที่สุด ของค่าย Stone Entertainment ที่นำมาทำใหม่
ธุรกิจ > ผู้บริหารกิจการโรงแรม เดอะ สยาม

น้อย วงพรูได้เป็นผู้บริหารกิจการโรงแรม เดอะ สยาม ริมแม่น้ำเจ้าพระยา กรุงเทพฯ (3/2 ถ.ขาว วชิรพยาบาล ดุสิต ดุสิต, กรุงเทพมหานคร 10300) ตั้งใกล้กับสะพานซั้งฮี้ ซึ่งโรงแรมได้เปิดให้บริการมาตั้งแต่ปี พ.ศ. 2555 โดยมีผลตอบรับค่อนข้างดี และยังได้ลงนิตยสารเมืองนอก Travel + Leisure และได้ Top 20 โรงแรมของโลกและได้รับโหวตให้เป็น number one city hotel of the world โดยถูกออกแบบโดยสถาปนิกชื่อดังระดับโลก  บิล เบนส์เล 
การตกแต่งจะใช้โทนสีขาว และดำแซมด้วยเฟอร์นิเจอร์สมัยโบราณ ผสานกลิ่นตะวันตก เข้ากับความคลาสสิกและอบอุ่น อ่อนโยนแบบไทยสมัยรัชกาลที่ 5 ห้องพัก ทั้งหมดมี 39 ห้องมีพื้นที่ใช้สอยเริ่มต้น 80-160 ตร.ม. ภายในมีเตียงขนาดใหญ่เพดานสูง แต่ละห้องตกแต่งโดยธีม ที่แตกต่างกัน ประดับด้วยเฟอร์นิเจอร์หรู งานศิลปะ และวัตถุโบราณ แฝงมนต์สเน่ห์และกลิ่นอายอารยธรรมร่วมสมัย
โดยมีสิ่งอำนวยความสะดวก สระว่ายน้ำแบบอินฟินิตี้, ฟิตเนส และเวทีมวยไทย พร้อมเทรนเนอร์ส่วนตัว, โยคะกลางแจ้ง, ห้องสมุด, ห้องฉายภาพยนตร์ สไตล์ย้อนยุค, ห้องประชุมสัมมนา, แกลเลอรี่วัตถุโบราณหายาก (ของสะสมส่วนตัวของน้อย วงพรู), ท่าเรือส่วนตัว พร้อมสปีดโบ๊ต และไวไฟฟรี
รางวัล > รางวัลภาพยนตร์แห่งชาติ สุพรรณหงส์

| ปี | ภาพยนตร์ | สาขารางวัล | ผล |
| --- | --- | --- | --- |
| 2549 | 13 เกมสยอง | นักแสดงนำชายยอดเยี่ยม | ชนะ |
| 2559 | ลูกทุ่งซิกเนเจอร์ | นักแสดงนำชายยอดเยี่ยม | เสนอชื่อเข้าชิง |
| 2559 | ขุนพันธ์ | นักแสดงสมทบชายยอดเยี่ยม | ชนะ |
รางวัล > รางวัลชมรมวิจารณ์บันเทิง

| ปี | ภาพยนตร์ | สาขารางวัล | ผล |
| --- | --- | --- | --- |
| 2549 | 13 เกมสยอง | นักแสดงนำชายยอดเยี่ยม | ชนะ |